Document ID: 32014D0363

KOMISIJAS LĒMUMS
(2014. gada 13. jūnijs),
ar ko groza Lēmumu 2007/742/EK par elektriskās piedziņas, ar gāzi darbināmiem vai gāzes absorbcijas siltumsūkņiem
(izziņots ar dokumenta numuru C(2014) 3838)
(Dokuments attiecas uz EEZ)
(2014/363/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2009. gada 25. novembra Regulu (EK) Nr. 66/2010 par ES ekomarķējumu (1) un jo īpaši tās 8. panta 3. punkta c) apakšpunktu,
apspriedusies ar Eiropas Savienības Ekomarķējuma komiteju,
tā kā:
(1)
gaisa/sālsūdens/ūdens-ūdens siltumsūkņi, kas nodrošina siltumu centrālajai ūdens apkures sistēmai, ietilpst Komisijas 2014. gada 28. maija Lēmuma 2014/314/ES, ar ko nosaka kritērijus ES ekomarķējuma piešķiršanai ūdens sildītājiem (2), tvērumā.
(2)
Komisijas 2007. gada 9. novembra Lēmums 2007/742/EK, ar ko nosaka ekoloģiskos kritērijus Kopienas ekomarķējuma piešķiršanai elektriskās piedziņas, ar gāzi darbināmiem vai gāzes absorbcijas siltumsūkņiem (3), zaudē spēku 2014. gada 31. oktobrī.
(3)
Ir veikts novērtējums par to, cik piemēroti un atbilstoši ir pašreizējie ekoloģiskie kritēriji un ar tiem saistītās vērtēšanas un verifikācijas prasības, kas noteiktas ar minēto lēmumu. Ņemot vērā stadiju, kādā ir minētā lēmuma pārskatīšanas process, ir lietderīgi pagarināt spēkā esības termiņu lēmumā noteiktajiem ekoloģiskajiem kritērijiem un ar tiem saistītajām vērtēšanas un verifikācijas prasībām. Lēmumā 2007/742/EK noteikto ekoloģisko kritēriju un ar tiem saistīto vērtēšanas un verifikācijas prasību spēkā esības termiņš būtu jāpagarina līdz 2016. gada 31. decembrim.
(4)
Šajā lēmumā paredzētie pasākumi ir saskaņā ar atzinumu, ko sniegusi komiteja, kura izveidota saskaņā ar Regulas (EK) Nr. 66/2010 16. pantu.
(5)
Tādēļ attiecīgi būtu jāgroza Lēmums 2007/742/EK,
IR PIEŅĒMUSI ŠO LĒMUMU.
1. pants
Lēmumu 2007/742/EK groza šādi:
1)
lēmuma 1. panta trešajā daļā pievieno šādu c) punktu:
“c)
siltumsūkņi, kas nodrošina siltumu centrālajai ūdens apkures sistēmai.”;
2)
lēmuma 4. pantā vārdus “2014. gada 31. oktobrim” aizstāj ar vārdiem “2016. gada 31. decembrim”.
2. pants
Šis lēmums ir adresēts dalībvalstīm.
Briselē, 2014. gada 13. jūnijā

Labels: 3
7
1
15